News Update: ตลาดหุ้นจีนส่งสัญญาณหยุดร่วง? จากแรงช้อนซื้อของนักลงทุน ซึ่งตลอดเดือนเม.ย.ที่ผ่านมา มูลค่าตลาดของหุ้นจีนแผ่นดินใหญ่หายไปแล้ว $446,000 ล้าน - FINNOMENA
ตลาดหุ้นจีนส่งสัญญาณ ‘หยุดร่วง’? จากแรงช้อนซื้อของนักลงทุน ซึ่งตลอดเดือนเม.ย.ที่ผ่านมา มูลค่าตลาดของหุ้นจีนแผ่นดินใหญ่หายไปแล้ว 446,000 ล้านดอลลาร์ จากประเด็นความตึงเครียดทางภูมิรัฐศาสตร์
26 เม.ย. 2566

ตลาดหุ้นจีนส่งสัญญาณ ‘หยุดร่วง’? จากแรงช้อนซื้อของนักลงทุน ซึ่งตลอดเดือนเม.ย.ที่ผ่านมา มูลค่าตลาดของหุ้นจีนแผ่นดินใหญ่หายไปแล้ว 446,000 ล้านดอลลาร์ จากประเด็นความตึงเครียดทางภูมิรัฐศาสตร์
ช่วงบ่ายวันนี้ (26 เม.ย.) ดัชนี CSI 300 และ MSCI ปรับตัวขึ้นมา ก่อนจะปรับตัวลงต่อเล็กน้อย โดยดัชนี MSCI China ปรับตัวลงติดต่อกันมา 6 วัน กลายเป็นเดือน เม.ย.ที่หุ้นจีนทำผลตอบแทนแย่สุดนับตั้งแต่ปี 2004
เหล่าเทรดเดอร์พยายามมองหาปัจจัยบวกที่จะช่วยหนุนตลาดจีน ทั้งการรายงานผลประกอบการของบริษัท การท่องเที่ยวที่น่าจะฟื้นตัวอย่างแข็งแกร่งในช่วงวันหยุดยาว Golden Week ของจีน (1-7 ต.ค. ของทุกปี) รวมถึงการประชุมของ Politburo ที่จะมีการหารือเกี่ยวกับลำดับความสำคัญทางเศรษฐกิจ
นักเศรษฐศาสตร์คาดว่า รัฐบาลจีนจะเน้นนโยบายไปสร้างความเชื่อมั่นทางธุรกิจและเพิ่มงาน โดยไม่ต้องออกนโยบายกระตุ้นเศรษฐกิจเพิ่มเติม ขณะที่นักลงทุนส่วนหนึ่งมองว่ารัฐบาลจีนจะเน้นไปที่ประเด็นทางการเมืองมากกว่าและนี่จะส่งผลและท้าทายต่อการเติบโตทางเศรษฐกิจ
การลดลงอย่างต่อเนื่องของหุ้นจีนในเดือน เม.ย. ดับฝันการมองโลกในแง่ดีที่ว่าหุ้นจีนจะกลับมาฟื้นตัวอีกครั้ง ขณะที่หุ้นจีนที่จดทะเบียนในสหรัฐฯ สูญเสียมูลค่าตลาดกว่า 100,000 ล้านดอลลาร์ในเดือนนี้
ขณะที่ความเชื่อมั่นของนักลงทุนแย่ลงต่อเนื่องในช่วงไม่กี่วันที่ผ่านมา หลังจากมีรายงานว่าสหรัฐฯ กำลังเตรียมขั้นตอนเพิ่มเติมเพื่อควบคุมความพยายามด้านเทคโนโลยีของจีน
นักลงทุนจำนวนมากตั้งคำถามถึงความน่าดึงดูดใจของสินทรัพย์ของจีน เมื่อความสัมพันธ์ทางเศรษฐกิจของประเทศกับสหรัฐฯ แย่ลงอย่างรวดเร็ว โดยนักวิเคราะห์ระบุว่า นักลงทุนสหรัฐยังคง ‘ลังเล’ ต่อการลงทุนในจีน
อย่างไรก็ตาม Goldman Sachs มองว่า หุ้นจีนแผ่นดินใหญ่จะสามารถฟื้นตัวได้จากการเติบโตของกำไรที่แข็งแกร่งมาก ซึ่งตอนนี้ 90% ของบริษัทต่างๆ คาดการณ์กำไรในเชิงบวกซึ่งถือว่าสูงมากเมื่อเทียบกับค่าเฉลี่ยในอดีตที่ 60-70%
 ที่มา: https://www.bloomberg.com/news/articles/2023-04-26/china-stock-selloff-eases-after-446-billion-in-value-wiped-out?srnd=premium-asia&sref=e4t2werz
——————-
👍 อย่าลืมกดไลก์ Page The Opportunity เพื่อไม่ให้พลาดโอกาสด้านการลงทุน
Facebook: https://finno.me/the-opp-fb
Youtube: https://finno.me/youtube-channel
แท็ก:
News Update
ตลาดหุ้นจีน
หุ้นจีน
แชร์บทความ:
ผู้เขียน
THE OPPORTUNITY
ศูนย์รวมข่าวสารด้านเศรษฐกิจ และการเงิน เพื่อไม่ให้พลาดโอกาสด้านการลงทุน โดย FINNOMENA